PRITARTA
Molėtų rajono savivaldybės tarybos
2017 m. d. sprendimu Nr.

**VIEŠOSIOS ĮSTAIGOS Molėtų r. pirminės sveikatos centro**

**vadovo 2016 metų ataskaita**

 **I. Bendrosios nuostatos**

 Viešoji įstaiga Molėtų r. pirminės sveikatos priežiūros centras (toliau – PSPC) įsteigta 2013 m. rugsėjo 6 d. PSPC veiklą pradėjo vykdyti nuo 2014 m. sausio 1 d.. Įstaigos buveinė – Graužinių g. 2, Molėtai. Identifikavimo kodas – 303134121.

Molėtų rajono savivaldybės tarybos 2013 m. gruodžio 19 d. sprendimu Nr. B1-150 nuo

2014 m. sausio 1 d. įstaigos direktoriumi paskirta Eglė Bareikienė.

Direktorė Eglė Bareikienė yra Lietuvos gydytojų vadovų sąjungos narė, nuolat gilina žinias sveikatos vadybos klausimais dalyvaudama Lietuvos gydytojų vadovų sąjungos organizuojamuose mokymuose. Direktorė dalyvavo sveikatos priežiūros viešųjų įstaigų vadovų privalomajame kvalifikacijos tobulinime išklausė kvalifikacijos tobulinimo programos modulius „Žmogiškųjų išteklių Valdymas ir „Tarpsektorinis bendradarbiavimas sveikatos priežiūroje“ bei dalyvavo šiuose mokymuose bei seminaruose „4 prevencijos žingsniai: nuo širdies iki skrandžio“, „Ar yra naujienų gydant ŠKL?“,“10 metų širdies ir kraujagyslių ligų prevencinei programai“, „Šiuolaikiškas požiūris į lėtinių ligų diagnostiką ir gydymą“, „Gastroezofaginio refliukso ir arterinės hipertenzijos gydymas“, „Širdies ir kraujagyslių ligos: vakar, šiandien, rytoj!“, „Klinikinių situacijų sprendimo galimybės gydytojo darbe“, „Laboratorinė diagnostika, jos tyrimai ir aktualijos“, „Tam tikrų būklių prevencijos ir gydymo optimizavimas, paremtas naujausių tyrimų duomenimis“.

VšĮ Molėtų r. PSPC vadovo veikla vykdoma vadovaujantis Viešųjų įstaigų įstatymu, Lietuvos Respublikos sveikatos apsaugos ministro, Valstybinės ligonių kasos direktoriaus įsakymais ir kitais teisiniais aktais, reglamentuojančiais sveikatos priežiūros įstaigų ir jų vadovų veiklos principus. Vadovavimas pagrįstas Molėtų rajono savivaldybės mero ir administracijos direktoriaus sprendimais ir įsakymais, VšĮ Molėtų r. pirminės sveikatos priežiūros centro įstatais. Direktorės veikla – įstaigos tikslų ir strategijos jiems pasiekti suformavimas, jų įgyvendinimo užtikrinimas ir kontrolė. Įstaigos vadovas atsakingas už teikiamų paslaugų kokybę, prieinamumą, racionalų įstaigos finansinių resursų naudojimą.

Direktorė periodiškai atsiskaito steigėjui – Molėtų rajono savivaldybės tarybai, pateikdama įstaigos finansinių ataskaitų rinkinį, įstaigos veiklos ataskaitą, įstaigos vadovo ataskaitą.

**II. Įstaigos veiklos rezultatų apžvalga**

1. 2016 m. įstaigoje prisirašiusių draustų asmenų metų pabaigoje – 15361, iš jų kaimo gyventojų 9476, lyginant su 2015 metais padidėjo 215 asmenimis. Prie įstaigos prisirašiusiųjų draustų asmenų skaičiaus padidėjimą lėmė įvykdyta VŠĮ Suginčių BPG kabineto reorganizacija.

 2. Įstaigoje finansinių metų pradžioje dirbo 81 darbuotojas, metų pabaigoje - 77 darbuotojai. Priimti 2 darbuotojai iš Suginčių BPG. 2016 m. atleisti 6 darbuotojai, tame skaičiuje 5 klinikinės laboratorijos darbuotojos bei 1 reorganizuoto Suginčių BPG darbuotoja. Darbuotojų kaita 8,6 proc. Darbuotojų kaitą 2016 m lėmė vykę pertvarkymai.

 3. Įstaigos sąnaudų valdymo išlaidoms dalis yra 1,8 proc. nuo visų sąnaudų.

 4. Įstaigos veikla 2016 metais buvo pelninga. Gautas teigiamas ataskaitinių metų veiklos rezultatas 7896,63 Eur, atsižvelgiant į tai, kad nuo 2016 m rugsėjo 1 d. buvo prijungtas VŠĮ Suginčių bendrosios praktikos kabinetas su 2016 m. 9 mėnesių neigiamų veiklos rezultatų - 6671,15 Eur. Einamųjų metų (gruodžio 31 d) perviršis 2249 Eur.

 **III.** **Pagrindiniai vadovo rezultatai pagal pareigines instrukcijas**

 Direktorė atstovauja įstaigai bendraujant su juridiniais ir fiziniais asmenimis, valdžios institucijomis. Sudarė įstaigos vardu sandorius, užtikrino įstaigos turto racionalų, ekonomišką bei efektyvų panaudojimą ir apsaugą, užtikrino įstaigos dokumentų valdymą įstatymų nustatyta tvarka ir kitos informacijos saugojimą, įstaigos finansų kontrolę. Paslaugų kokybei, darbo organizavimo sklandumui užtikrinti įstaigoje direktorės sudaryta ir dirba Vidaus audito kontrolės grupė, kuri vadovaujasi įstaigos vidaus audito kontrolės taisyklėmis.

Direktorė tvirtina įstaigos darbuotojų pareigybių (etatų) sąrašą, pareiginius nuostatus ir instrukcijas, gydymo ir slaugos tarybos darbo reglamentus, darbo laiko apskaitos žiniaraščius, darbo grafikus, sudaro darbo sutartis su įstaigos darbuotojais, keičia, nutraukia jas, sprendžia kitus klausimus susijusius su darbo santykiais.

2016 metais direktorė sudarė 117 sutarčių su kitomis įstaigomis bei organizacijomis. Įstaigoje per

2016 metus išleido ir patvirtino 47 įsakymus personalo, 42 - atostogų, 20 – komandiruočių, 27 -veiklos klausimais. 2016 metus paruoštos ir vadovo įsakymais patvirtintos 5 naujos medicininių paslaugų procedūros, koreguotos medicininių paslaugų 7 ir infekcijų kontrolės 10 procedūrų.

Ataskaitiniu laikotarpiu pagal patvirtintą planą įvyko 12 gydymo tarybos posėdžių, gydytojai paruošė ir perskaitė 12 pranešimų medicinos klausimais, 4 slaugos tarybos posėdžiai, stebėtojų tarybos posėdis.

 Įstaiga per 2016 m. gavo 1552 įvairius raštus ir dokumentus. Buvo išsiųsta 624 susirašinėjimo dokumentai su įstaigomis ir organizacijomis. Visi įstaigos dokumentai perduodami valstybinei mokesčių inspekcijai, valstybinei socialinei draudimo fondo valdybai ir Panevėžio teritorinei ligonių kasai pasirašomos saugiu elektroniniu parašu.

 **IV. Praėjusių metų svarbiausios spręstos problemos ir iniciatyvos.**

1. Molėtų rajono savivaldybės tarybos 2016 m. birželio 23 d. sprendimu Nr. B1-140 įvykdyta reorganizacija. Nuo 2016 m rugsėjo 1d. prie įstaigos prijungtas VŠĮ Suginčių bendrosios praktikos gydytojo kabinetas.

Šis prijungimas pareikalavo papildomų investicijų. Buvo perimti 2 darbuotojai (slaugytoja ir buhalterė). Slaugytoja buvo sukaupusi nepanaudotų atostogų 72 dienas, kurias suteikėme ir apmokėjome, buhalterei išmokėjome jai priklausančią kompensaciją, atleidžiant iš darbo.

2. Pravedus viešuosius laboratorinių tyrimų paslaugų pirkimus, sudaryta medicinos laboratorinių tyrimų paslaugų teikimo sutartis. Šias paslaugas nuo šių metų rugpjūčio 9 d. pradėjo teikti UAB „Invitro diagnostika“.

Dėl šios priežasties 5 klinikinės laboratorijos darbuotojos buvo atleistos iš darbo, išmokant kompensacines išmokas. Finansine prasme įstaigai naudingiau pirkti paslaugas iš paslaugų teikėjo.

3. Įstaiga gavo licenciją teikti ambulatorines slaugos paslaugas namuose. Dėl to prasiplėtė teikiamų paslaugų namuose spektras pacientams su visiška negalia ir slaugos poreikiu, pagerėjo šių paslaugų prieinamumas. Didėjo slaugos paslaugų namuose teikiamų paslaugų kiekis.

4. Įstaigos užsakymu paruoštas investicijų projektas „Pirminės asmens sveikatos priežiūros veiklos efektyvumo didinimas Molėtų rajono savivaldybėje“. Projekto vertė 700 000 Eur. Laukiame investicinių lėšų skirstymo regione bei projektų atrankos

5. Visi gydytojai ir slaugytojos aprūpinti kompiuterine įranga, kiekvienas individualiai apmokytas dirbti su ESIS programa, elektroniniu parašu. 2016 m įsigyta 18 kompiuterių, programinė įranga, 2 nespalviniai daugiafunkciniai įrenginiai .

6. Informacinių technologijų diegimas ir vystymas: E recepto rašymas pradėtas tuomet, kai vaistinės turėjo galimybę išduoti vaistus pagal E receptą. Per 2016 m išrašyta apie 500 elektroninių receptų.

Gydytojai ir slaugytojos dirba ESIS aplinkoje, atsisakyta popierinių asmens ambulatorinio gydymo apskaitos kortelės Nr. 025/a-LK, rašomi vairuotojų sveikatos pažymėjimai, laikino nedarbingumo pažymėjimai, medicininės pažymos dėl neatvykimo į darbą ar ugdymo įstaigą.

 **V. Keliami nauji einamųjų metų uždaviniai ir laukiantys iššūkiai.**

 1. Nuo 2017 m. sausio mėnesio įstaigoje pradėti rašyti elektroninius mirties liudijimus. Pilna apimtimi pradėti naudotis Elektroninės sveikatos paslaugų bendradarbiavimo infrastruktūros informacine sistema ESPBĮ IS.

 2. E - projekto „Pirminės asmens sveikatos priežiūros veiklos efektyvumo didinimas Molėtų rajono savivaldybėje“ įgyvendinimas (pagal realiai gautas investicines lėšas).

 3. Vis didesniu iššūkiu tampa subalansuoti pajamas ir sąnaudas mažėjant prie įstaigos prisirašiusių draustų gyventojų skaičiui, didėjant pacientų apsilankymų skaičiui, augant įstaigos perkamų prekių ir paslaugų kainoms bei siekiant mokėti darbuotojams tinkamą darbo užmokestį.

 4. Dalyvauti įstaigų vadovų privalomuosiuose kvalifikacijos tobulinimuose.

 5. Atnaujinti ir patvirtinti Kokybės vadovą. Paruošti ir patvirtinti Slaugos proceso valdymo aprašą.

 6. Aktyviai dalyvauti antikorupcinėje veikloje, prisidėti prie antikorupcinio visuomenės švietimo.

Direktorė Eglė Bareikeinė